CELEX: 32014D0092
Language: hu
Date: 2014-02-14 00:00:00
Title: 2014/92/EU: A Bizottság végrehajtási határozata ( 2014. február 14. ) a 91/496/EGK tanácsi irányelvnek a harmadik országokból behozott élő állatok állat-egészségügyi vizsgálata tekintetében történő alkalmazására vonatkozó egyes részletes szabályok megállapításáról szóló 97/794/EK határozat II. mellékletének módosításáról (az értesítés a C(2014) 750. számú dokumentummal történt)  EGT-vonatkozású szöveg

18.2.2014   
            
            
               HU
            
            
               Az Európai Unió Hivatalos Lapja
            
            
               L 46/18
            
         
      A BIZOTTSÁG VÉGREHAJTÁSI HATÁROZATA
   
   (2014. február 14.)
   a 91/496/EGK tanácsi irányelvnek a harmadik országokból behozott élő állatok állat-egészségügyi vizsgálata tekintetében történő alkalmazására vonatkozó egyes részletes szabályok megállapításáról szóló 97/794/EK határozat II. mellékletének módosításáról
   (az értesítés a C(2014) 750. számú dokumentummal történt)
   (EGT-vonatkozású szöveg)
   (2014/92/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre (1) és különösen annak 4. cikke (5) bekezdésére, 5. cikke második bekezdésére, 7. cikke (2) bekezdésére és 8. cikke B. pontjára,
   mivel:
   
               (1)
            
            
               A 97/794/EK bizottsági határozat (2) egyes részletes szabályokat állapít meg a 91/496/EGK tanácsi irányelvnek a harmadik országokból behozott élő állatok állat-egészségügyi vizsgálata tekintetében történő alkalmazására vonatkozóan.
            
         
               (2)
            
            
               Az említett határozat 4. cikke úgy rendelkezik, hogy a 91/496/EGK irányelv 4. cikkének (2) bekezdésében előírt fizikai ellenőrzés során az élő párosujjú patás állatokat és lóféléket az állat-egészségügyi határállomáson hatósági állatorvos jelenlétében kirakodják, és az állatokon elvégzik szállításra való alkalmasságuk ellenőrzését és klinikai vizsgálatukat is, amely mintavételezést is magában foglalhat. Ezen vizsgálatokat és a mintavételezést a 97/794/EK határozat II. mellékletének rendelkezéseivel összhangban hajtják végre.
            
         
               (3)
            
            
               A 97/794/EK határozat II. melléklete előírja, hogy a párosujjú patás állatokat és lóféléket tartalmazó szállítmányok legalább 3 %-át kell havonta szerológiai mintavételezésnek alávetni a kísérő állat-egészségügyi bizonyítványban megállapított egészségügyi követelmények ellenőrzésének céljából.
            
         
               (4)
            
            
               A 2009/156/EK tanácsi irányelv (3) 2. cikkének c) pontja meghatározza a törzskönyvezett lófélék fogalmát, amelynek a törzskönyvezett lovak ezen irányelv 19. cikkének megfelelő taxonómiai alcsoportját képezik. Ezért dönthetnek úgy, hogy a harmadik országokból, vagy azok valamely részéből származó behozatalt bizonyos fajokra, lófajták kategóriáira korlátozzák, vagy meg kell határozni a törzskönyvezett, illetve a különleges felhasználásra szánt lóféléknek az Unió területére való ideiglenes behozatalára, illetve – ideiglenes kivitelüket követően – azoknak az Unió területére való újrabehozatalára vonatkozó különleges feltételeket.
            
         
               (5)
            
            
               A törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról szóló 92/260/EGK bizottsági határozat (4) és a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK bizottsági határozat (5) elfogadásával és a 2004/211/EK bizottsági határozattal (6) összhangban a lóféléknek egyes harmadik országokból az Unióba történő behozatalának a 93/197/EGK bizottsági határozat (7) I. mellékletének megfelelően csak a törzskönyvezett lovakra való korlátozásával, a Bizottság a jegyzékben szereplő lovakat nem csak a 2009/156/EK irányelv 2. cikke c) pontjában meghatározott törzskönyvezett lófélék taxonómiai alcsoportjaként határozta meg, hanem figyelembe vette az ezen állatoknak az Unióba történő behozatalából adódó csökkent mértékű kockázatot is.
            
         
               (6)
            
            
               A szerzett tapasztalatok fényében a törzskönyvezett lovak esetében úgy tűnik, hogy a 3 %-os vérminta-vételezési arányt nem indokolják a kísérő állat-egészségügyi bizonyítványokban előírt követelményeknek való megfelelés ellenőrzésének várható előnyei. A törzskönyvezett lovak esetében ezért a szerológiai vizsgálat céljából történő rögzített arányú mintavételezést – amennyiben azt az állat-egészségügyi határállomás hatósági állatorvosa szükségesnek tartja – fel kell váltani a megfelelő minták kockázatalapú begyűjtésével.
            
         
               (7)
            
            
               A 97/794/EK határozat II. mellékletét ezért ennek megfelelően módosítani kell.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 97/794/EK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2014. február 14-én.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 268., 1991.9.24., 56. o.
   
      (2)  A Bizottság 1997. november 12-i 97/794/EK határozata a 91/496/EGK tanácsi irányelvnek a harmadik országokból behozott élő állatok állat-egészségügyi vizsgálata tekintetében történő alkalmazására vonatkozó egyes részletes szabályok megállapításáról (HL L 323., 1997.11.26., 31. o.).
   
      (3)  A Tanács 2009. november 30-i 2009/156/EK irányelve a lófélék mozgására és harmadik országból történő behozatalára irányadó állat-egészségügyi feltételekről (HL L 192., 2010.7.23., 1. o.).
   
      (4)  A Bizottság 1992. április 10-i 92/260/EGK határozata a törzskönyvezett lovak ideiglenes behozatalára vonatkozó állat-egészségügyi feltételekről és a szükséges állatorvosi bizonyítványokról (HL L 130., 1992.5.15., 67. o.).
   
      (5)  A Bizottság 1993. február 2-i 93/195/EGK határozata a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitele utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról (HL L 86., 1993.4.6., 1. o.).
   
      (6)  A Bizottság 2004. január 6-i 2004/211/EK határozata a tagállamok által az élő lófélék, továbbá a lófélék spermájának, petesejtjeinek és embrióinak behozatalára feljogosított harmadik országok és azok részei jegyzékének megállapításáról, valamint a 93/195/EGK és a 94/63/EK határozat módosításáról (HL L 73., 2004.3.11., 1. o.).
   
      (7)  A Bizottság 1993. február 5-i 93/197/EGK határozata a törzskönyvezett, valamint a tenyésztési és termelési célú lófélék behozatalára vonatkozó állat-egészségügyi feltételekről és a szükséges állatorvosi bizonyítványról (HL L 86., 1993.4.6., 16. o.).
   
      MELLÉKLET
      A 97/794/EK határozat II. mellékletének III. része helyébe a következő szöveg lép:
      
         „III.   Mintavételezési eljárás
         
         A mintavételezést a kísérő állat-egészségügyi bizonyítványban megállapított egészségügyi követelményeknek való megfelelés ellenőrzésének céljával az alábbiak szerint végzik:
         
                     1.
                  
                  
                     Havonta legalább a szállítmányok 3 %-át kell szerológiai mintavételezésnek alávetni; ez alól kivételt képeznek a 2009/156/EK tanácsi irányelv (1) 2. cikkének c) pontjában meghatározott törzskönyvezett lófélék, amelyeket az említett irányelv 15. cikke a) pontjának, valamint 19. cikke a) és b) pontjának megfelelően elfogadott határozatokban előírt állat-egészségügyi követelményeknek való megfelelést igazoló egyedi egészségügyi bizonyítvány kísér.
                     Az első albekezdésnek megfelelően a mintavételezés céljából kiválasztott minden szállítmány állatainak legalább 10 %-át, de minimum négy állatot kell mintául kiválasztani. Amennyiben problémákat találnak, ezt a százalékot növelni kell.
                  
               
                     2.
                  
                  
                     A hatósági állatorvos kockázatelemzését követően bármely szükséges minta vehető az állat-egészségügyi határállomáson bemutatott szállítmány bármely állatából.
                  
               
      
         (1)  A Tanács 2009. november 30-i 2009/156/EK irányelve a lófélék mozgására és harmadik országból történő behozatalára irányadó állat-egészségügyi feltételekről (HL L 192., 2010.7.23., 1. o.).”